open-index/open-wikipedia-markdown huggingface dataset:
Heinrich Quiring

**Heinrich Quiring** (31 Januarie 1883, Hüllen naby Gelsenkirchen - 19 Junie 1964, Berlyn) was 'n Duitse paleontoloog en geoloog. Hy het aan die Universiteit van München gestudeer as 'n leerling van Paul Groth, en het daarna sy opleiding by die Bergakademie in Berlyn voortgesit. In 1912 het hy sy doktorsgraad in geologie aan die Universiteit van Bonn verwerf met die proefskrif *Zur Stratigrafie der Nordosthälfte der Sötenicher Mulde*. Sedert 1914 het hy vir die Pruisiese Geologiese Opname gewerk, en in 1929 het hy die titel van professor verwerf. Vanaf 1946 was hy professor in geologie en paleontologie aan die Tegniese Universiteit van Berlyn. 

## Gekose Werke 
* *Geschichte des Goldes; die Goldenen Zeitalter in ihrer kulturellen und wirtschaftlichen Bedeutung*, 1948 &ndash; History of gold. the golden age in its cultural and economic importance.
* *Weltkörperentstehung : eine Kosmogonie auf geologischer Grundlage*, 1953 &ndash; "Weltkörperentstehung": A cosmogony based on geology.
* *Heraklit : worte tönen durch Jahrtausende ; Griechisch und deutsch*, 1959 &ndash; Heraclitus: words resound through the millennia; Greek and German. 
* *Platinmetalle: Platin, Palladium, Iridium, Osmium, Rhodium, Ruthenium*, 1962 &ndash; Platinum metals: Platinum, palladium, iridium, osmium, rhodium and ruthenium.

## Sien Ook 
*Paleontologie
*Geologie

## Verwysings
Alnilam

**Alnilam**, ook bekend as **Epsilon Orionis** en **46&nbsp;Orionis**, is ’n groot blou superreus sowat 2&nbsp;000 ligjare van die Aarde af in die sterrebeeld Jagter. Dit is na raming 275&nbsp;000 tot 537&nbsp;000 keer so helder soos die Son, en sy massa is omtrent 34 keer dié van die Son.

## Beskrywing 
duimnael|260px|links|Alnilam is die middelste ster van die Jagter se Belt.

Alnilam is die 29ste helderste ster in die naglug en die 4de helderste in die Jagter; dit is ’n blouwit superreus. Saam met Mintaka en Alnitak vorm dit die Jagter se Belt, of Drie Konings. Alnilam is die middelste ster. Dit is effens veranderlik, van magnitude 1,64 tot 1,74. Sedert 1943 dien sy spektrum as een van die stabiele ankerpunte waarvolgens ander sterre geklassifiseer word. Dit is ook een van die 58 sterre wat snags vir navigasie gebruik word. 

Binne die volgende miljoen jaar kan die ster ’n rooi superreus word en as ’n supernova ontplof. Dit word omring deur ’n molekulêre wolk, NGC 1990, wat deur Alnilam verlig word en dus ’n refleksienewel is. Die ster se winde bereik snelhede van tot 2&nbsp;000&nbsp;km/s, wat veroorsaak dat dit 20&nbsp;miljoen keer vinniger as die Son massa verloor.

## Naam 
Die tradisionele naam Alnilam kom van die Arabiese naam النيلم (*Al-nilam*), wat verwant is aan die woord *nilam* "saffier". Ander spellings is *Alnihan* en *Alnitam*: Al drie spellings is blykbaar transliterasie- of kopieerfoute. In 2016 het die Internasionale Astronomiese Unie ’n werksessie gereël om stername te standaardiseer en katalogiseer. Daar is op die naam Alnilam vir dié ster besluit. 

## Verwysings 
## Eksterne skakels 
* 
*15px Hierdie artikel is vertaal uit die Engelse Wikipedia
Osvaldo Alfredo Reig

**Osvaldo Alfredo Reig**, (14 Augustus 1929 - 13 Maart 1992), was 'n Argentynse bioloog en paleontoloog. Hy is gebore in Buenos Aires, Argentinië.Hy het talle bydraes gelewer tot die veld van paleontologie en biologiese evolusie. Hy het aan die Universidad de La Plata studeer, maar het nie sy studies voltooi nie. Later het hy by die Universiteit van Buenos Aires in die Departement Biologiese Wetenskappe gewerk met die biologiese evolusie van soogdiere. In 1966 het hy by die Museum van Vergelykende Dierkunde aan die Harvard-universiteit begin werk. Hy het vir byna vyftien jaar by die Sentrale Universiteit van Venezuela en die Universiteit van Simón Bolívar gewerk. In 1973 het hy sy Ph.D in Dierkunde en Paleontologie van die Universiteit van Londen ontvang. Onder die belangrike referate wat hy geskryf het, was die beskrywing van Herrerasaurus, een van die vroegste dinosourusse wat bekend is. Reig het in 1992 gesterf.

## Sien Ook 
*Paleontologie
*Geologie
*Biologie
*Evolusie

## Eksterne skakels 
* Virgilio G. Roig, *Journal of Mammalogy* − "Osvaldo A. Reig: 1929-1992", Vol. 73, No. 4 (Nov., 1992), pp. 940-942.

## Verwysings
NGC 1999

duimnael|links|220px|Die hele newel, met die gat in konteks.
**NGC 1999** is ’n stofgevulde, helder newel met ’n groot gat wat soos ’n swart kol lyk. Dit is ’n refleksienewel en word verlig deur die veranderlike ster V380 Orionis. 

Daar is voorheen geglo die swart kol is weens ’n donker newel wat voor NGC 1999 lê en die lig blokkeer. ’n Ontleding van die kol met ’n infrafooiteleskoop, die Herschel, wat donker wolke kan penetreer, het egter in 2009 steeds ’n leë ruimte getoon. Dit het gelei tot die oortuiging dat die donker wolk dalk besonder dig is, of dat dit ’n onverklaarbare verskynsel is.

Met behulp van kameras van ’n radio- en ander teleskope op die grond is in 2009 vasgestel die gat is waarlik leeg. Die presiese oorsaak word steeds ondersoek, hoewel voorgestel is die dun gasstrale van sommige van die jong sterre in die gebied het gate in die gas en stof geskiet en dat die kragtige bestraling van ’n nabygeleë, ou ster kon gehelp het om die gat te maak. Navorsers glo dié ontdekking behoort te lei tot ’n beter begrip van die stervormimgsproses.

Die newel is sowat 1 500 ligjare van die Aarde af in die sterrebeeld Jagter.

## Verwysings 
## Verdere leesstof 
*National Geographic: *Hole in Space Found by Orbiting Telescope* deur Andrew Fazekas (12 Mei 2010)

## Eksterne skakels 
*15px Hierdie artikel is vertaal uit die Engelse Wikipedia
Alnitak

**Alnitak**, ook genoem **Zeta Orionis** en **50&nbsp;Orionis**, is ’n veelvoudige ster meer as 1&nbsp;000 ligjare van die Aarde af in die sterrebeeld Jagter. Dit is deel van die Jagter se Belt saam met Alnilam en Mintaka.

Die hoofster is ’n warm blou superreus met ’n absolute magnitude van -6; dit is helderste Klas O-ster in die naglug, met ’n skynbare magnitude van 2. Dit het twee blouerige metgeselsterre met ’n skynbare magnitude van 4, een vir seker vasgestel en die ander interferometries en spektroskopies waargeneem; saam het hulle ’n skynbare magnitude van 1,77. Die sterre is deel van die Orion OB1- en die Collinder 70-assosiasie.

## Waarnemingsgeskiedenis 
Alnitak is sedert die antieke tyd bekend. Die Duitse amateursterrekundige George K. Kunowsky het in 1819 reeds vermoed dit is ’n dubbelster. Veel meer onlangs, in 1998, het ’n span van die Lowell-sterrewag ontdek die helder hoofster het ’n nabygeleë metgesel, soos sedert die 1970's vermoed is.). 

Aa se massa is na raming tot 33 times keer dié van die Son en dit is 20 keer so groot. Dit is sowat 21&nbsp;000 keer so helder soos die Son. **Alnitak&nbsp;B** is ’n Klas&nbsp;B-ster van die 4de magnitude wat elke 1&nbsp;500 jaar om Alnitak&nbsp;A wentel. ’n Vierde ster, Alnitak&nbsp;C van die 9de magnitude, is nog nie bevestig as deel van die Aa-Ab-B-groep nie en lê dalk net skynbaar naby hulle.

Die Alnitak-stelsel word omring deur die newelagtigheid van IC 434.

## Verwysings 
## Eksterne skakels 
* 
* 
*15px Hierdie artikel is vertaal uit die Engelse Wikipedia
Mintaka

**Mintaka**, ook bekend as **Delta Orionis** en **34 Orionis**, is ’n veelvoudige ster sowat 1 200 ligjare van die Aarde af in die sterrebeeld Jagter (Orion). Saam met Alnitak en Alnilam vorm dit die Jagter se Belt. Wanneer die Jagter naby die meridiaan is, ’n lyn wat van hemelpool tot hemelpool strek, is Mintaka die heel regterkantse ster van die Belt vir ’n waarnemer in die Noordelike Halfrond wat suid kyk.

## Naam 
Delta Orionis is die ster se Bayer-naam en 34&nbsp;Orionis sy Flamsteed-naam. Die naam Mintaka self is afgelei van die Arabiese term vir "belt": منطقة of *manṭaqa*. In 2016 het die Internasionale Astronomiese Unie ’n werksessie gereël om stername te standaardiseer en katalogiseer. Daar is op die naam Mintaka vir dié ster besluit. 

## Waarmeningsgeskiedenis 
Mintaka is een van die kantsterre van die Jagter se Belt. Dit is maklik met die blote oog sigbaar, want dit is een van die helderste sterre aan die naghemel. Dit is sedert die antieke tyd bekend.

Metings van die radiale snelheid wat in 1900 in Parys deur Henri-Alexandre Deslandres geneem is, het gedui op ’n wisseling in snelheid en dus daarop dat Mintaka ’n spektroskopiese dubbelster is. 

## Stelsel 
Mintaka is ’n veelvoudige ster. Dit bestaan uit ’n ster met ’n skynbare magnitude van 7 wat sowat 52&nbsp;boogsekondes van die hoofkomponent geleë is, en ’n selfs dowwer ster tussenin. Die hoofkomponent is self ’n driedubbele ster: ’n helder reus met ’n sterreklassifikasie van O9,5, ’n hoofreeksster van Klas B en ’n Klas B-subreus sowat 0,26" weg. Wanneer die sterre voor mekaar verbybeweeg, kan die stelsel se skynbare magnitude met tot 2,35 daal.

Die ster wat ’n magnitude van 7 het, HD 36485, is ’n ongewone Klas B-hoofreeksster en self ’n spektroskopiese dubbelster met ’n dowwe Klas A-metgesel en ’n wentelperiode van 30 dae.

Die dofste ster, met ’n magnitude van 14, is vermoedelik op dieselfde afstand, maar dit is onduidelik of dit fisiek deur die hoofkomponent aangetrek word, en min is daaroor bekend.

Mintaka word omring deur ’n sterreswerm van dowwe sterre, moontlik deel van die swerm om σ Ori.

Die helder hoofster in die stelsel is δ Ori A. Sy komponente is Aa1, Aa2 en Ab. HD&nbsp;36485 word gewoonlik C en die dowwe ster B genoem. Soms word ander name gebruik, wat verwarrend kan wees.

## Verwysings 
## Eksterne skakels 
* Mintaka by constellationsofwords.com
* Mintaka by Astrostudio 
*15px Hierdie artikel is vertaal uit die Engelse Wikipedia
Cygnus OB2

**Cygnus OB2** is ’n OB-assosiasie en die tuiste van sommige van die swaarste en helderste sterre bekend, insluitende die vermeende ligsterk blou veranderlike Cygnus OB2-12. Dit bevat ook een van die grootste bekende sterre, NML Cygni. Die streek lê in ’n groter stervormingsgebied bekend as Cygnus-X, wat by radiogolflengtes een van die helderste voorwerpe in die lug is. Die streek is sowat 4&nbsp;700&nbsp;ligjare van die Aarde af in die sterrebeeld Swaan.

Die jong swerm is een van die grootstes bekend, meer as 10 keer so swaar as die Orionnewel, wat maklik met die blote oog gesien kan word, maar dit word verberg deur ’n massiewe donker stoflaan bekend as die Cygnus-rif. Dit is dus moeilik om sy eienskappe te bepaal, al is hy so groot. Die geraamde getal swaar sterre wissel van 50 tot 100 Klas O-sterre en sy totale massa word geraam op (4-10) sonmassas,

Belangrike sterre van die assosiasie word dikwels op hul Schulte-nommers genoem, soos Schulte 12, VI Cygni 12 of Cygnus OB2 #12. Dit is die eerste keer in 1953 gebruik in ’n dokument waarin 11 "blou reuse" genommer is. 

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Groot Rif

duimnael|300px|’n Foto van die Groot Rif, ’n stoflaan in die Melkweg wat hier te sien is van die sterrrebeeld Swaan tot by die Boogskutter. Dit strek nog verder tot by die Sentour.

Die **Groot Rif** of **Donker Rif** is in sterrekunde ’n reeks oorvleuelende, donker molekulêre stofwolke tussen die Sonnestelsel en die Carina-Sagittarius-arm van die Melkweg, op ’n afstand van sowat 300&nbsp;ligjare (3×1015 kilometer) van die Aarde af. Die wolke bevat na raming sowat ’n miljoen sonmassas plasma en stof.

## Eienskappe 
Met die blote oog lyk die Groot Rif soos ’n donker streep wat die helder strook van die Melkweg in die lengte verdeel, deur ’n derde van sy inhoud, met stroke helder sterre weerskante.

## Galery 

Beeld:Milkyway Swan Panorama.jpg|’n Wyehoekbeeld van die Melkweg naby die Swaan waarop die Groot Rif duidelik gesien kan word.
Beeld:Guisard - Milky Way.jpg|Die Melkweg met die stoflane vol kleurryke newels tussen die Boogskutter en die Skerpioen.
Beeld:Laser Towards Milky Ways Centre.jpg|Die Melkweg en Groot Rif, met die Baie Groot Teleskoop in Chili op die voorgrond.
Beeld:Warped Galactic Ring.jpg|’n Geheimsinnige ring naby die middel van die Melkweg wat bestaan uit baie digte gas en stof.
Beeld:NGC891HunterWilson.jpg|Die sterrestelsel NGC&nbsp;891 in die sterrebeeld Andromeda, wat omring word deur ’n ewe donker strook.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
OB-assosiasie

duimnael|250px|Carina OB1, ’n groot OB-assosiasie.

’n **OB-assosiasie** is ’n soort sterassosiasie, wat ’n baie los sterreswerm is waarvan die sterre ’n gemene oorsprong het maar van mekaar verwyder geraak het; hulle beweeg egter steeds saam deur die ruimte. Assosiasies word gewoonlik geïdentifiseer deur hul gesamantlike beweging en chemiese samestelling.

Jong sterassosiasies bevat 10 tot 100 swaar sterre van Klas&nbsp;O en Klas&nbsp;B, en is bekend as "OB-assosiasies". Sulke assosiasies bevat ook honderde of duisende sterre van gemiddelde massa. Lede van ’n sterassosiasie vorm vermoedelik in ’n klein streek van ’n reuse- molekulêre wolk. Sodra die omringende stof en gas weggeblaas is, begin die oorblywende sterre uiteendryf. Daar word vermoed die meeste sterre in die Melkweg het in OB-assosiasies gevorm. OB-assosiasies is ook al ontdek in die Groot Magellaanse Wolk en die Andromeda-sterrestelsel. Hulle kan baie seldsaam wees en is gemiddeld sowat 1&nbsp;500 ligjare in deursnee.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Carina OB2

**Carina OB2** is ’n reusagtige OB-assosiasie in die sterrebeeld Kiel. Dit bevat sowat 91 tot 157 sterre, waarvan baie warm blou sterre van Klas O en Klas B is. 

Dit is wat 3&nbsp;100 parsek van die Aarde af geleë en is sowat 4&nbsp;miljoen jaar oud.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Carina OB1

[duimnael|’n [Chandra-X-straalsterrewag|Chandra-foto van Carina OB1.]]

**Carina OB1** is ’n reusagtige OB-assosiasie in die Carinanewel waarvan laasgenoemde die tuiste is van Eta Carinae. Dit bevat ook ’n ander swaar en helder ster, HD 93129A. Dit is sowat 8&nbsp;000 ligjare van die Aarde af.

Carina OB1 is saam met Sagittarius OB5 en Cygnus OB2 een van die grootste bekende sterassosiasies. Dit is baie makliker om te sien as baie ander assosiasies omdat daar min stofwolke is wat dit verberg. Saam met Carina OB2 is dit sover bekend die swaarste stergroepering in die Melkweg.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Louis Botha (predikant)

duimnael|regs|200px|Ds. Louis Botha.

Ds. **Louis Jacobus Botha** (14 Oktober 1919–14 Mei 2024) was tussen 1944 en 1990 predikant in vyf gemeentes of kombinasies van die Gereformeerde Kerke in Suid-Afrika, sowat twee jaar lank sendeling en eindelik professor aan die Hammanskraalse Teologiese Skool.

Botha het sy studie aan die Teologiese Skool Potchefstroom voltooi, waar hy die grade B.A. en B.D. behaal het. Sy eerste gemeente was Dordrecht, waar hy in 1944 bevestig is, maar net tot 1946 sou bly, toe hy ’n beroep aanneem na die oudste Gereformeerde kerk in die destydse Suidwes-Afrika, Gobabis. 

Ook daar het hy nie lank vertoef nie, want in 1949 het hy teruggekeer na Noordoos-Kaapland as predikant van die kombinasie Molteno/Sterkstroom. In 1954 vertrek hy na die nabygeleë Steynsburg vir nog ’n tweejarige bediening. In 1956 het hy sendeling te Thabong op Welkom geword, maar keer in 1958 terug na Noordoos-Kaapland om weer predikant van Dordrecht te word. 

Ds. Botha was hierna van 1959 tot 1989 sowat 30 jaar lank professor aan die Hammanskraalse Teologiese Skool. Hy het sy emeritaat in 1990 aanvaar toe hy reeds 70 jaar oud was en sowat 46 jaar nadat hy sy loopbaan begin het as predikant van Dordrecht.

Ten tyde van sy 98ste verjaardag was hy lidmaat van die Gereformeerde kerk Kameeldrift en het hy nog goeie gesondheid geniet. Hy het op of oor die 90 jaar nog aan atletiek deelgeneem. Hy was 'n groot aanhanger van 'n naturopaat en het 'n gesonde leefstyl gevolg.

Ds. Botha is op 14 Mei 2024 in sy slaap oorlede in die ouderdom van 104 jaar en sewe maande. Die laaste ruk het dit nie goed gegaan met sy gesondheid nie.
David Hilbert

**David Hilbert** (; 23 Januarie 1862 – 14 Februarie 1943) was 'n Duitse wiskundige. Hy word erken as een van die mees invloedryke en universele wiskundiges van die 19de en vroeë 20ste eeue. Hilbert het 'n wye verskeidenheid van fundamentele idees in baie gebiede ontdek en ontwikkel, insluitend invariante teorie en die aksiomatisering van meetkunde. Hy het ook die teorie van Hilbert-ruimtes geformuleer, een van die fondamente van die funksionele analise.

Hilbert het Georg Cantor se versamelingsteorie en transfinite getalle aangeneem en hartlik verdedig. 'n Bekende voorbeeld van sy leierskap in wiskunde is sy aanbieding in 1900 van 'n versameling van die probleme wat die koers vir heelwat van die wiskundige navorsing van die 20ste eeu beïnvloed.

Hilbert en sy studente het aansienlik bygedra tot die stigting van strengheid en belangrike gereedskap ontwikkel wat gebruik word in die moderne wiskundige fisika. Hilbert is bekend as een van die stigters van die bewysteorie en wiskundige logika, sowel as een van die eerste om te onderskei tussen wiskunde en metawiskunde.

## Verwysings 
## Eksterne skakels
Valter Skarsgård

**Valter Skarsgård** (gebore op 25 Oktober 1995) is 'n Sweedse akteur.

## Vroeë lewe 
Skarsgård is die seun van Stellan Skarsgård en My Agnes, 'n dokter. Hy het vier broers, Alexander, Gustaf, Sam, Bill en een suster Eija. Hy het ook twee half-broers, Ossian en Kolbjörn. Valter Skarsgård het in St Eriks gimnasium gestudeer en gegradueer in 2013.

## Filmografie 
* 2003 – *Detaljer*
* 2003 – *To Kill a Child*
* 2007 – *Arn – The Knight Templar*
* 2008 – ''Arn – The Kingdom at Road's End*
* 2012 – *Portkod 1321*
* 2013 – *IRL*
* 2013 – *Skavlan*
* 2013 – *Love Music Video deur Emil Hero met Ledvig*
* 2014 – *Portkod 1525*
* 2014 – *Die Fraven der Wikinger – odins Tötcher* *The Viking Woman*
* 2014 – *Vinsten* *Keep that dream Alive Music Video*
* 2016 – *Siv sover vilse*
* 2016 – *Svartsjön*
* 2016 – *Metallica* *ManUNkind Music Video*
* 2017 – *Lords of Chaos*
* 2017 – *Ravens''

## Verwysings 
## Eksterne skakels 
*
Manfred Reichel

**Manfred Reichel** (1896-1984) was 'n Switserse mikropaleontoloog wat bekend was vir sy werk op die morfologie van foraminifera, veral alveoliniede. Hy het vir byna veertig jaar as professor aan die Universiteit van Basel gedoseer, waar hy in 1940 die eerste Professor in Paleontologie van die skool geword het. Lukas Hottinger het gedurende hierdie tyd onder hom studeer. Reichel was ook opgelei in dierkunde, en het 'n groot belangstelling gehad in die vlugmeganika van voëls, pterosourusse en vlermuise, waaroor hy verskeie artikels gepubliseer het. 

Reichel was ook 'n bekwame kunstenaar, en sy gedetailleerde styl verleen hom goed om komplekse foraminiferale strukture te illustreer. Sy pen en ink tekeninge van pterosourusse en die vroeë voël Archeopteryx, wat in lewensgetroue weergawes geteken word, bly van sy bekendste werk vandag. 
 
Selfs volgens vandag se standaarde word veral sy Archeopteryx-illustrasies as akkuraat beskou en geniet dit hoë agting van kenners.

## Sien Ook 
*Paleontologie
*Mikropaleontologie
*Geologie

## Verwysings
Saeko (aktrise)

&#x20;(紗栄子, gebore 16 November 1986)
is 'n Japannese aktrise, model en TV-persoonlikheid wat 'n aantal ondersteunende rolle in films en tv-dramas gehad.

## Biografie 
### Persoonlike lewe 
Op November 11, 2007, het sy met Yu Darvish getrou. Die twee het die 11/11 datum gekies omdat 11 haar eggenoot Yu se nommer is. Hulle het hul formele troue in Hawaii in Januarie 2008 gehad. Hulle het twee seuns, maar is geskei in 2012.

In 2010, 'n laat druk van die Japannese kiesers het Saeko Darvish (sy was nommer 5) die titel van bofbal se mooiste Vrou vir 2010 gegee.

### Vroeë lewe 
Saeko is gebore op 16 November, 1986 in Miyazaki, Miyazaki. Sy is 'n gegradueerde van Horikoshi Hoë Skool 'n private hoërskool in Nakano, Tokio, bekend vir die feit dat  baie Japannese bekendes dit bygewoon het.

Sy was 'n mede-gasheer vir die jaarlikse "Girl Pop Factory" vertoning in die somer van 2004.

## Filmografie 
### Tv-dramas 
* *Natsu no Hikari* (2004)
* *Tenka* (2004), Yuka Satō
* *Aijo Ippon* (Judo Kids "Ippon!") (2004), Mirin Shibata
* *Be Bop High School 2* (2005), Maki
* *Dragon Zakura* (2005), Maki Kobayashi
* *Konya Hitori no Beddo de* (2005), Maiko Terao
* *Oishii Proposal* (2006), Michiru Asakura
* *Drama Complex* (2006)
* *Nodame Cantabile* (2006), Sakura Saku
* *Takusan no Ai o Arigato* (2006)
* *Honto ni Atta Kowai Hanashi Soko ni Iru!* (2006), Sayaka Nagamori
* *Saigo no Nightingale* (2006), Etsuko Nakane
* *The Hit Parade (TV Fuji movie)* (2006)
* *Good Job* (2007), Tomomi Nioka
* *Hotelier* (2007), Akane Morimoto
* *Marumaru Chibi Maruko-chan* (2007), Tama-chan
* *Cho Saigen! Mystery* (2012), as herself - Emcee
* *5-ji Kara 9-ji Made: Watashi ni Koi Shita Obōsan* (2015), Masako Mōri

### Film 
* *Fune o Oritara Kanojo no Shima* (Her Island, My Island) (2003), Tsuru-hime
* *One Missed Call* (2004), schoolgirl
* *Zoo Seven Rooms* (2005),  Mari
* *Nana* (2005), Sachiko Kawamura
* *Lovehotels* (2006), Ai Urasaka
* *Backdancers!* (2006), Aiko
* *Sugar & Spice - Fūmi Zekka* (2006), Sae
* *Like a Dragon* (2007), Yui
* *Closed Note* (2007), Hana Ikeuchi
* *Gachi Boy* (Wrestling with a Memory) (2008), Asako Asaoka

## Foto albums 
* *Episode 1* (Takarajimasha, 24 Desember 2013), 

## Verwysings
Bellatrix

**Bellatrix**, ook bekend as **Gamma Orionis**, is die derde helderste ster in die sterrebeeld Jagter (Orion); dit lê 5° wes van die rooireus Alpha Orionis (Betelgeuse). Die ster is van tussen die 1ste en 2de magnitude en is effens veranderlik. Dit is omtrent die 25ste helderste ster in die naglug.

## Eienskappe 
[duimnael|links|Van links: die sterre Bellatrix, Son en [Algol|Algol B.]]

Bellatrix is ’n swaar ster met ’n massa van omtrent 8,6 keer dié van die Son. Dit is sowat 25&nbsp;miljoen jaar oud, oud genoeg om binnekort die laaste van sy waterstof op te gebruik en ’n reusester te word. Die effektiewe temperatuur op sy oppervlak is , wat heelwat warmer is as die 5 778&nbsp;K op die Son. Hierdie hoë temperatuur veroorsaak die blouwit skynsel wat tipies van Klas B-sterre is. 

Daar is eers vermoed Bellatrix behoort tot die Orion OB1-assosiasie, wat ’n gemeenskaplike oorsprong het en saam deur die ruimte beweeg, saam met die sterre van die Jagter se Belt, Alnitak, Alnilam en Mintaka. Dit is egter tans baie nader as die ander sterre in dié groep. 

## Etimologie 
Gamma Orionis is die ster se Bayer-naam. Die tradisionele naam, Bellatrix, is Latyn vir "vrouevegter". Dit is ook die Amasonester genoem, wat volgens Richard Hinckley Allen dalk ’n vrye vertaling van die Arabiese naam, *Al Najīd*, "Die Veroweraar", is. Bellatrix is een van die vier sterre van die Jagter wat vir lugruimnavigasie gebruik word. 

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Orion (mitologie)

[duimnael|180px|’n Gravure van die Jagter uit [Johann Bayer se Uranometria, 1603.]]

**Orion** (Grieks: Ὠρίων) was in die Griekse mitologie ’n reus en jagter vir wie Zeus tussen die sterre geplaas het as die sterrebeeld Jagter, ook bekend as Orion.

Antieke bronne vertel verskillende verhale oor Orion. Daar is twee weergawes van sy geboorte en verskeie van sy dood. Die belangrikste episodes gaan oor sy geboorte iewers in Beosië; sy besoek aan Khios, waar hy prinses Merope ontmoet het en nadat hy haar onteer het, deur haar pa, Oenopion, verblind is; die herwinning van sy sig by Lemnos; sy jagervarings saam met Artemis op Kreta; sy dood deur die boog van Artemis of die angel van die reuseskerpioen, wat die sterrebeeld Skerpioen geword het; en sy verheffing tot die hemele. Die meeste antieke bronne laat sommige episodes uit en verskeie vertel net van een. Dit is onseker of dit was om plek te bespaar en of daar onenigheid oor sy rol in die mitologie was.

Orion is in die Griekste letterkunde as ’n kultusheld beskou. Sy eerste verskyning is as ’n groot jagter in Homeros se epiese verhaal die *Odussee*, waar Odusseus sy skadu in die onderwêreld sien. 

## Eksterne skakels 
*Theoi.com: Orion, uittreksels uit Griekse en Romeinse tekste
**Star Tales – Orion*, sterrebeelde en mitologie
*
*15px Hierdie artikel is vertaal uit die Engelse Wikipedia
Marsworth

**Marsworth** is 'n dorp en ook 'n civil parish binne Aylesbury Vale distrik in Buckinghamshire, Engeland. Dit is sowat drie kilometer noord van Tring, in Hertfordshire, en tien kilometer oos van Aylesbury. In 2011 het dit 'n bevolking van 741 gehad.

## Vroeë geskiedenis 
Die dorp se naam is Angel-Saksies van oorsprong: *Mæssanwyrth*, wat beteken "Mæssa se werf'. Marsworth is vir die eerste keer in die testament van Aelfgyfu (voor 975) genoem wat sê dat dit aan Edgar die Vreedsame toegestaan is, wat dit op sy beurt bemaak het aan St Etheldreda se Kerk, wat aan die Biskoppe van Ely behoort het, en dit het later aan Brictric, 'n kneg van Eduard die Belyder behoort. Na die Normandiese Verowering is Marsworth (onder die naam *Missevorde*) aangeteken in die Domesday Book as die eiendom van Robert D'Oyly en is verbind aan Wallingford, 'n assosiasie wat tot in die 17de eeu voorbestaan het. Die huurders in hierdie tyd was die Bassett-gesin en die land is tussen ses susters opverdeel. Deur hulle huwelike het die landgoed oorgegaan aan die Goldingtons en in hierdie tyd word dit aangeteken as "Marsworth with Goldringtons".

Teen 1319 is daar rekords wat wys dat daar nog verskeie eienare wat verskeie dele van Marsworth bestuur het, insluitend 'n afstammeling van Isabel Bassett, John de Beauchamp, die heer van die Manor by Hawridge. Dit is die eerste aanduiding van 'n konneksie tussen Marsworth en die losstaande manor, of Hawridge, wat moontlik daarop gemik is om woud en somerweiding op die heuwel vir die landgoed oor die smal landengte van Hertfordshire.

Daar was verbindings tussen 'n ander landgoed in Marsworth en die Savoy-paleis in Londen, aan wie die Boughton-gesin dit in 1514 ter ere van Hendrik III toegestaan het. Dit het sedertdien 'n skenking aan St Thomas's Hospitaal geword en in 1876 is dit deur William Brown van Tring verruil vir grond in Essex.

Daar is sedert die 12de eeu rekords van 'n kerk in Marsworth. All Saints Kerk is in die 14de en 15de eeue uitgebrei. Ten spyte van verdere herstelwerk in die eerste deel van die 19de eeu, was die kerk teen 1880 in 'n haglike toestand, en die nuut aangestelde predikant, Rev. F. W. Ragg het met hulp van die gemeente die kerk oor die volgende 25 jaar gerestoureer.

## Marsworth vandag 
Die konstruksie van die Grand Union Canal in 1929, wat deur die sentrum van Marsworth vloei, het nuwe geleenthede gebring, en die dorp het gevolglik uitgebrei. Binne die gemeentegrens van Marsworth, suidwaarts van die middedorp waar die kanaal die Onderste Icknieldweg kruis, is die dorpie van Startop's End. Tydens bouwerk in 2010 is meer as 40 lyke in ongemerkte grafte ontdek, wat daarna weer begrawe is.

Drie van die vier Tring-reservoirs is naby die dorp, en een van hulle word Marsworth-reservoir genoem.

## Verwysings
HO-skaal modeltrein

**HO** of **H0** is 'n skaal wat gebruik word vir modeltreintjies. Dit is die gewildste skaal van modelspoorweg ter wêreld.

Die presiese definisie van die HO of H0 skaal wissel effens volgens land. Volgens die Nasionale Modelspoorwegvereniging (NMRA) standaard S-1.2, wat hoofsaaklik gebruik word in Noord-Amerika, sal  1 werklike voet (304.8&#x20;mm) in HO-skaal verteenwoordig.  Dit is 'n verhouding van 1:87.0857142, wat gewoonlik afgerond word tot 1:87.1. Volgens die MOROP standaard NEM 010, wat hoofsaaklik gebruik word in Europa, is H0 skaal presies 1:87.

In HO en H0, word spore  uitmekaar gespasieer, wat naastenby die standaardspoorwegmeter van  verteenwoordig.

## Afleiding 
regs|duimnael|HO-skaal stoomlokomotiewe staan in die N&W RR-museum in Crewe, Virginia.
Die naam HO is afgelei van die feit dat 1:87 skaal ongeveer die helfte is van dié van O-skaal wat die kleinste van die reeks van ouer en groter 0, 1, 2 en 3 skale is wat deur Märklin vervaardig was rondom 1900. In die meeste Engelssprekende markte word dit deesdae uitgespreek as "*aitch-oh*" en geskryf as die letters HO, maar in Duits word dit uitgespreek as "*hah-nul*", en steeds geskryf met die letter H en nommer 0.

## Geskiedenis 
duimnael|HO-skaalmodel van 'n CSX lokomotief
Na die Eerste Wêreldoorlog was daar verskeie pogings om 'n modelspoorweg met die helfte van die grootte van 0 skaal in te voer, wat meer geskik sou wees vir kleiner huisuitlegte en goedkoper om te vervaardig. H0 is geskep om aan hierdie doel te voldoen. Vir hierdie nuwe skaal, is 'n spoorwydte van 16,5&#x20;mm ontwerp om die prototipe se standaardmeterbaan na te boots, en 'n modelskaal van 1:87 is gekies. So vroeg as 1922 het die firma Bing in Neurenberg, Duitsland, reeds 'n "tafelbladspoorweg" vir 'n paar jaar bemark. Dit het gekom op verhoogde, kwasi-geballaste spoor met 'n maat van 16.5&#x20;mm, wat destyds beskryf is as 00 of H0. Die treinlokomotiewe was aanvanklik van opwenklokwerk voorsien, maar vanaf 1924 was dit elektriesgedrewe. Bykomstighedevervaardigers soos Kibri, bemark geboue, brue en boompies in die ooreenstemmende skaal.

HO-skaaltreine is elders ontwikkel in reaksie op die ekonomiese druk van die Groot Depressie. Die treine het die eerste keer in die Verenigde Koninkryk verskyn, wat oorspronklik 'n alternatief vir die 00-maat was, maar dit kon nie kommersiële vordering maak teen die gevestigde 00-maat nie. Tog het dit baie gewild geword in die Verenigde State, waar belangstelling toegeneem het in die laat 1950's omrede modelspoorweë as speelgoed verminder het, en meer klem geplaas is op realisme in reaksie op entoesiaste se aanvraag. Terwyl die HO-skaal natuurlik meer delikaat is as 0-skaal, laat sy kleiner grootte modelbouers toe om meer besonderhede en meer skaalmyle in 'n soortgelyke omgewing in te pas.
Sopwith Pup

Die **Sopwith Pup** was 'n Britse dubbeldekker vegvliegtuig wat tydens die Eerste Wêreldoorlog diens gedoen het. Die vliegtuig was die Geallieerdes se antwoord op die *Fokker Vrees* van 1916. Dit het die Geallieerdes gehelp om die oorhand oor die Duitse Lugmag te kry. Dit is later vervang met die Sopwith Camel. Die vliegtuig was aanvanklik bekend as die *Admiralty Type 9901* en het dieselfde tussen vlerke stutte gehad as die *Sopwith 1½ Strutter* maar die vlerke was 20% kleiner vandaar die bynaam *Pup* en wat later die amptelike naam geword het. Die vliegtuig was uiters beweeglik en het uitstekend gedoen in luggevegte. Dit het diens gedoen in beide die Britse Lugmag asook die Britse Vloot se lugarm waar dit 'n reputasie as formidabele vegter opgebou het. Dit was teen hoë hoogtes nog steeds kompiterend. Die nr. 8 Eskader van die vloot het oor 'n periode van twee maande in 1916 20 Duitse vliegtuie afgeskiet met die *Pup*. Daar was meer as 1,770 van die vliegtuie vervaardig. Die modelle wat met die 100 perdekrag *Gnome Monosoupape*-motor toegerus is was gebruik om die Britse tuisland te verdedig.

Die Britse Vloot het baanbrekerswerk met die vliegtuig gedoen, dit was die eerste vliegtuig om op 'n skip te land op 2 Augustus 1917.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Zsófia Torma

duimnael|regs|200px|Zsófia Torma

**Zsófia Torma** (26 September 1832 - 14 November 1899) was 'n Hongaarse argeoloog, antropoloog en paleontoloog.

Torma is gebore in Csicsókeresztúr, Beszterce-Naszód County, Oostenryk-Hongarye (vandag Cristeştii Ciceului, Bistriţa-Năsăud County, Roemenië). Sy was grootliks selfopgelei. Die simbole en skrifte op klei voorwerpe wat sy tydens 'n uitgrawing in Hunyad County gevind het, was 'n argeologiese sensasie. Sy het ook artefakte van die 6 000 tot 7 000 jaar oue Tordos-kultuur gevind, waarvan sommige met Vinca-simbole bedek was.

Haar bekendste werk, die "*Ethnographische Analogien*", is in 1894 in Jena gepubliseer.

Torma het 'n belangrike rol gespeel in die stigting van die Nasionale Museum van Transsylvaniese Geskiedenis van Kolozsvár (hedendaagse Cluj-Napoca), aan wie sy haar argeologiese versameling in haar testament bemaak het. Op 24 Mei 1899 het sy die eerste vrou geword om 'n eredoktor by die Babeş-Bolyai Universiteit te word. Sy is in 1899 in Szászváros (hedendaagse Orăştie) oorlede.

## Sien ook 
* Paleontologie
* Geologie
* Argeologie
* Antropologie

## Verwysings 
*
*

## Eksterne skakels 
* Coltofean, Laura. 2017. Zsófia Torma: A pioneer of prehistoric archaeology in nineteenth-century Transylvania. In: Cs. Szabó, V. Rusu-Bolindeț, G. T. Rustoiu, M. Gligor (eds.): Adalbert Cserni and His Contemporaries. The Pioneers of Alba Iulia and Beyond. Mega Publishing House, Cluj-Napoca, 2017: 327-354.
*Coltofean, Laura. 2015. Object Photography in 19th Century Archaeology. The Photographs of Zsófia Torma's Archaeological Collection. *Brukenthal. Acta musei* X.1: 35-48.
* [Coltofean, Laura. 2015. Importanța ediției a opta a Congrès international dꞌanthropologie et dꞌarchéologie préhistoriques în dezvoltarea arheologiei preistorice în Transilvania secolului al XIX-lea / The Importance of CIAAP 1876 in the Development of Prehistoric Archaeology in 19th Century Transylvania. In: *ArheoVest*, Nr. III / No. III: *In Memoriam Florin Medeleț (1943-2005), Interdisciplinaritate în Arheologie Interdisciplinarity in Archaeology, Timişoara, 28 noiembrie 2015 / 28 November 2015*, Vol. 2: *Metode Interdisciplinare și Istorie [Interdisciplinary Methods and History]*: 1035-1055. ]
* Coltofean, Laura. 2014. Unveiling Zsófia Torma. The Diary of a Woman, an Archaeologist and a Visionary. In: Marler, Joan (ed.), *Fifty Years of Tărtăria Excavations. Festschrift in Honor of Gheorghe Lazarovici on the Occasion of His 73rd Birthday*. Sebastopol: 258-273.
* Coltofean, Laura. 2012. When Passion is Stronger than Death… Zsófia Torma’s Reflections. *Brukenthalia. Romanian Cultural History Review* 2: 67-77.
Ronald Pearson Tripp

duimnael|Regs|**Ronald Pearson Tripp** by sy huis in Toronto, 1998

**Ronald Pearson Tripp** (1914-2001) was 'n Britse paleontoloog wat gespesialiseer het in trilobiete. Hy was grootendeels selfopgelei. Tripp is in 1914 in Engeland gebore, en was 'n gesaghebbende op die taksonomie van die trilobietfamilies Encrinuridae, Lichidae en Lichakephalidae - laasgenoemde wat deur hom benaam is. Hy het die gedeelte oor die superfamilie Lichacea geskryf vir die monumentale "*Treatise on Invertebrate Paleontology*", wat in 1959 gepubliseer is.  Hy het ook verskeie artikels en monografieë oor hierdie families geskryf, asook publikasies oor hele trilobietfaunas.
As Genoot van die Royal Society of Edinburgh, Tesourier van die Paleontologiese Vereniging en Assosiaat van die Natuurhistoriese Museum, het hy baie nuwe spesies en hoër taxa van trilobiete, veral van die Ordovisiese-gesteentes van die Verenigde Koninkryk, gevestig voordat hy sy navorsing wêreldwyd uitgebrei het. Na sy vrou Doris se dood in 1980, het hy later met Phyllis Forrest getrou het en na Toronto verhuis. Hier het hy sy trilobietnavorsing as Medewerker van die Royal Ontario Museum voortgesit nadat hy wettig blind geword het. Tripp is in 2001 in Toronto dood, en Phyllis het skielik twee maande later gesterf.

## Sien ook 
* Paleontologie
* Geologie
* Entomologie

## Verwysings 
*
*Moore, RC, ed. 1959. Treatise on Invertebrate Paleontology, Part O, Arthropoda 1. Geological Society of America & University of Kansas Press. Lawrence, Kansas & Boulder, Colorado. xix + 560 p., 415 fig.
*Rushton, A and JT Temple. *Ronald Pearson Tripp (1914–2001)*. Palaeontological Association Newsletter 49 (2002), p.&nbsp;32-34.
Vlag van Tadjikistan

Die **nasionale vlag van Tadjikistan** is op 24 November 1992 amptelik in gebruik geneem. Die vlag vertoon ’n horisontale driekleur in rooi, wit en groen met ’n kroon en sterreboog met sewe sterre in goud in die middel.

## Simboliek 
Die middelste wit baan is ’n anderhalf keer so hoog soos die rooi en groen bane. Die rooi stel die eenheid van die volk voor, die groen stel die vrugbare valleie voor en die wit stel die sneeu en ys van die berge en die kleur van katoen voor.

Die kroon en sterre is in ’n reghoek geplaas wat 80% van die hoogte van die wit baan beslaan. Die kroon stel die Tadjikse volk voor aangesien die naam *Tadjik* in die volksetimologie met die Persiese *tâj* (wat kroon beteken) verbind word.

## Geskiedenis 
In die tyd van die Sowjetunie het die Tadjikistan SSR die vlag van die Sowjetunie gebruik wit en groen horisontale bane, die nasionale kleure, in die onderste helfte van die vlag. Tadjikistan was op 20 Maart 1953 die laaste van die 15 Sowjetrepublieke om hierdie nuwe vorm van vlae van die Sowjet-Republiek aan te neem. Voorheen het die vlae van die Sowjetrepublieke slegs die naam van die republiek onder die hamer en sekel vertoon.

In die proses om onafhanklikheid te verkry, is ’n nuwe nasionale vlag, in navolging van ander opvolgerstate van die Sowjetunie, aangeneem. Tussen 1991 en 1992 is slegs die kommunistiese simbole, die hamer en sekel verwyder.

### Vorige vlae 

Lêer:Flag of the Tajik Soviet Socialist Republic (1937-1940).svg|  Vlag van die Tadjikistanse SSR, 1937 tot 1940
Lêer:Flag of Tajik SSR (1940-1953).svg|  Vlag van die Tadjikistanse SSR, 1940 tot 1953
Lêer:Flag of Tajik SSR.svg|  Vlag van die Tadjikistanse SSR, 1953 tot 1991
Lêer:Flag of Tajikistan 1991-1992.svg|  Vlag van Tadjikistan, 1991 tot 1992

### Ander vlae 
Die standaard van die President van Tadjikistan is in 2006 bekendgestel ter geleentheid van die inwydingseremonie van Emomali Rahmon se derde termyn as staatshoof. Die gebruik dieselfde driekleur as die nasionale vlag maar het ’n afbeelding van die *Derafsh Kāviāni*, die Sassanidiese koninklike standaard, met ’n gevleuelde leeu op ’n blou agtergrond daarbinne onder ’n kleiner voorstelling van die kroon en sterreboog.

Lêer:Flag of the President of Tajikistan.svg| Presidensiële Standaard van Tadjikistan

## Soortgelyke vlae 

Lêer:Flag of Iran with standardized lion and sun.svg| Vlag van die moderne Persiese Ryk (Iranse monargie tot 1979)
Lêer:Flag of Iran.svg| Vlag van Iran, sedert 1980
Lêer:Flag of Kurdistan.svg| Vlag van Koerdistan, sedert 1992

## Sien ook 
## Verwysings 
## Eksterne skakels 
*  Tadjikistan by *Flags of the World*
*
Shinigami-kun

&#x20;(死神くん)
is 'n Japannese tv-drama - reeks wat gebaseer is op die manga van dieselfde naam deur Koichi Endo. Die draaiboekskrywer is Hiroshi Hashimoto wat bekend is vir *Thermae Romae 2* (2014) en *Flying Colors*(2015). Satoshi Ohno, wat 'n lid van die Japannese idool groep Arashi is, speel die hoofrol. Mirei Kiritani het ook in 'n ondersteunende rol verskyn. Dit het 'n gemiddelde kykersgradering van 9.7% ontvang.

## Plot 
Shinigami-kun, ook bekend as Shinigami-kun #413, is 'n nuweling doodsengel wie se werk dit is om mense in te lig van hul naderende dood, en hulle siele aan die gees wêreld bring op hul dood. Hy verskyn met sy handtekening frase "Baie Geluk! Ek is hier om jou aan te roep." Egter, omdat hy 'n nuweling is, het hy 'n neiging om bevooroordeeld besluite te maak in die rigting van die menslike kant, wat die reël  van van sy wêreld oortree en veroorsaak dat hy deur sy opperbevel berispe word.

## Rolspelers 
### Hoofrolspelers 
* Satoshi Ohno as Shinigami-kun (die maaier)
* Mirei Kiritani as Kanshi-kan (doodwagter)
* Masaki Suda as Akuma (duiwel)
* Yutaka Matsushige as Shunin (toesighouer)

### Gas verskynings 
* Riho Takada as Mami Kobayashi (ep.1)
* Shu Watanabe as Naoyuki Sanjō (ep.1)
* Kei Yamamoto as Tomekichi Satō (ep.5)
* Yu Takahashi as Sayaka Kirino (ep.6)
* Tetsuko Kuroyanagi (ep.7)
* Noriko Nakagoshi as Miho Uchida (ep.8)

## Verwysings
Le Bois-Robert

**Le Bois-Robert** is 'n Franse dorp in die département Seine-Maritime (région Normandië), suid van Dieppe, met sowat 350 inwoners (2014).

Die dorp is geleë in die Pays de Caux. 

## Naburige munisipaliteite 
## Demografie
Sopwith Driedekker

Die **Sopwith Driedekker** is 'n Britse trippeldekker vegvliegtuig wat tydens die Eerste Wêreldoorlog diens gedoen het. Dit was ook die eerste driedekker vliegtuig. Hierdie vliegtuig is ontwikkel met twee doelwitte: klimvermoë en beweegbaarheid. Dit ontwerp was ietwat van 'n waagstuk, die romp van die Sopwith Pup is gebruik, toegerus met 'n kragtiger motor en die ekstra vlerk bygevoeg. 

Die Driedekker was nie meer beweegliker as die *Pup* nie maar kon vinniger klim as enige vliegtuig op daardie stadium. Na sy nooiensvlug op 28 Mei 1916 is die vliegtuig onmiddellik na die front gestuur vir luggevegtoetsing. Binne 15 minute nadat dit die front bereik het, is die vliegtuig opgestuur om 'n Duitse vliegtuig aan te val. Waarnemers was verstom oor die vliegtuig se klimvermoë: dit het 3 660 m binne 13 minute bereik.

Produksie is onmiddellik begin en die Lugarm van die Britse Vloot het die vliegtuig met groot sukses gebruik vanaf Februarie tot Julie 1917. Die Kanadese B-vlug van 10 Eskader het 87 oorwinnings in 12 weke met die Driedekker behaal. 

Duitse vlieëniers het die vliegtuig opsetlik vermy. Die Duitse Ministerie het 'n prys uitgeloof vir enige persoon wat 'n vliegtuig kan ontwerp met die vermoë van die Driedekker. Anthony Fokker het begin om so 'n vliegtuig te ontwerp maar nadat 'n Driedekker in sy hande geval het, het hy dit gebruik as basis. Die gevolg was die Fokker Dr.I.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Duodji

**Duodji** is 'n tradisionele Sami handwerk, wat terug dateer na 'n tyd wanneer die Sami ver meer geïsoleerd was van die res van die wêreld as wat hulle vandag is. Duodji gereedskap, klere en bykomstighede is funksioneel en nuttig, en kan ook artistieke elemente insluit. Sami duodji kunstenaars is in staat om funksie en kuns saam te bring in 'n fyn manier, om pragtige werke van kuns te skep.

Hierdie funksionele items sluit messe, kaste, dames sakke, hout koppies, sekere artikels van klere, ens. Duodji items  is gemaak en bedoel om gebruik te word in 'n alledaagse werk omgewing.
regs|duimnael|Drink koppie(kuksa) ook gebruik vir boskunsvlyt
regs|duimnael|'n Klein Sámi mes (dekoratiewe beeld is nie tradisioneel)

## Materiaal wat gebruik word 
Sami-handwerk is tradisioneel verdeel in twee subgroepe, mans en vroue se handwerk. Mans het meestal hout en horings gebruik, asook ander bene van rendier wanneer hulle gesny is, terwyl vroue leer en wortels gebruik het. Die tradisionele Sami-kleure is rooi, groen, blou en geel.

## Bekende kunstenaars 
Duodji kunstenaars is nog steeds aktief in Sapmi en  gaan nog steeds vort met die tradisies van Duodji. Hoewel daar 'n effense veranderinge in die tradisionele Duodji is, vandag is hulle beskou as waardevolle stukke van kuns deur versamelaars van regoor die wêreld. Sommige van die huidige Duodji kunstenaars is Olov Svonni, Martin Kuorak, Anders Sunna, Lars Pirak en Per Olof Utsi.

## Gakti 
Die tradisionele kostuum, die gákti, is van baie groot kulturele belang en is hoofsaaklik gebruik vir troues, begrafnisse, en ander kulturele gebeurtenisse. Die gákti se voorkoms verskil van plek tot plek en dit is geneig om  meer in die suide van Sápmi te wees as in die noorde. Leer, senings, en wol is tradisioneel gebruik om gákti te maak, maar vandag kan albei fluweel en sy gebruik word.

## Voorbeelde 

Lêer:Duodji salt cellar saltkar.JPG|Twee sout kelders
Lêer:Duodji guksi drinking cup kåsa niibi knife kniv.JPG|Koppie en mes
Lêer:Duodji handväska med tennbroderi.JPG|Sámi beursie (handsak)
Lêer:Duodji dohkka doll docka.JPG|Pop in gákti
Lêer:Duodji gáffe seahka coffee bag kaffepåse.JPG|Koffie sak
Lêer:Duodji gisa chest kista.JPG|Kis
Lêer:Duodji giehkta infant bed vagga 2.JPG|Baba bed
Lêer:Duodji gáffe seahka coffee bag kaffepåse color.JPG|Koffie sak

## Sien ook 
* Kuksa
* Gákti
Antonio Abetti

duimnael|regs|Antonio Abetti

**Antonio Abetti** (19 Junie 1846 - 20 Februarie 1928) was 'n Italiaanse sterrekundige.
Hy is in San Pietro di Gorizia (Šempeter-Vrtojba) gebore, en  het hy 'n graad in wiskunde en ingenieurswese aan die Universiteit van Padua behaal. Hy het in 1879 met Giovanna Colbachini getrou en het twee seuns gehad.  Hy het in Arcetri gesterf.

## Werk 
Abetti het hoofsaaklik in posisionele sterrekunde gewerk en baie waarnemings gemaak van klein planete, komete en ster okkultasies. In 1874 was hy deel van 'n ekspedisie onder leiding van Pietro Tacchini om 'n oorgang van Venus met 'n spektroskoop waar te neem.

## Sien ook 
*Astronomie

## Verwysings
Günter Asser

**Günter Asser** (26 Februarie 1926, Berlyn – 23 Maart 2015) was 'n professor emeritus van logika en wiskunde by die Universiteit van Greifswald. Hy het reeds talle volumes op filosowe en wiskundiges gepubliseer. Sy eie navorsing was in berekenbaarheidsteorie.

In 1954, met sy doktorale adviseur Karl Schröter, stig hulle die tydskrif *Zeitschrift für Mathematische Logik und Grundlagen der Mathematik*, wat later *Mathematical Logic Quarterly* geword het.

## Verwysings 
## Eksterne skakels 
* *Ostsee-Zeitung* (Duitse koerant) artikel van 30 Apr 2015 &#x2014; sluit 'n groepfoto van Greifswald Universiteit in
* Publikasielys op DBLP
Aschberg

Die **Aschberg** (Tsjeggies: *Kamenáč*) is 'n berg op die grens tussen die Suidoos-Duitse deelstaat Sakse en Boheme in die Tsjeggiese Republiek. Die bergpiek is aan die Tsjeggiese kant van die grens geleë, op 936 m bo seevlak.

## Verwysings 
## Eksterne skakels 
* Die uitsig van Aschberg
Giorgio Abetti

duimnael|regs|Giorgio Albetti

**Giorgio Abetti** (5 Oktober 1882, Padua, Italië - 24 Augustus 1982, Florence, Italië) was 'n Italiaanse sterrekundige wat op sonne gespesialiseer het. 

Hy is in Padua gebore, die seun van die bekende sterrekundige Antonio Abetti. Hy was opgelei by die Universiteit van Padua en die Universiteit van  Rome. 

Hy het sy loopbaan by die Collegio Romano-sterrewag in Rome begin as 'n assistentsterrekundige. In 1921 het hy sy vader as direkteur van die Osservatorio Astrofisico di Arcetri opgevolg en tot 1957 voortgesit. Terselfdertyd was hy ook professor aan die Universiteit van Florence en het tot 1957 in hierdie posisie voortgegaan.

Giorgio Abetti is bekend vir die ekspedisies wat hy na Siberië (1936) en Soedan (1952) gelei het om sonsverduisterings waar te neem. Hy was ook 'n besoekende professor aan die Universiteit van Kaïro in 1948-49. Hy was die vise-president van die Internasionale Sterrekunde Unie in 1938 en het die Medaglia d'argento van die Italiaanse Geografiese Genootskap (1915), die Premio-reaal van die Accademia dei Lincei (1925) en die Janssen-medalje (1937) ontvang.

In 1937 het Abetti die Prix Jules Janssen, die hoogste toekenning van die *Societe Astronomique de France*, die Franse Sterrekundige Vereniging, ontvang.

Die Abetti krater op die maan en asteroïde 2646 Abetti word na hom en sy pa Antonio Abetti vernoem.

## Bibliografie 
Hy is die skrywer van verskeie werke rakende astronomie.
**Handbook of Astrophysics*
**Nebulae and Galaxies*
**Solar Research*
**Stars and Planets*
**The Exploration of the Universe*
**The History of Astronomy* (1952, English edition)
**The Sun* (1957)

## Sien ook 
*Astronomie

## Verwysings 
## Eksterne skakels 
*Giorgio Abetti: i viaggi e la scoperta dell'America
Universiteit van Padua

**Die Universiteit van Padua** (Italiaans: Università degli Studi di Padova, UNIPD) is 'n vooraanstaande Italiaanse universiteit  geleë in die stad Padua, Italië. Die Universiteit van Padua is in 1222 gestig as 'n regskool en was een van die mees vooraanstaande universiteite in vroegmoderne Europa.  Padua is die tweede oudste universiteit in Italië en die wêreld se vyfde oudste universiteit. In 2010 het die universiteit ongeveer 65 000 studente gehad,  en in 2016 was dit geklassifiseer as die beste universiteit onder Italiaanse tersiêre instellings van hoër onderwys met meer as 40 000 studente.

## Verwysings 
## Eksterne skakels 
*University of Padua Website
*Museums of the University
*Faculty of Engineering 
*University Human Rights Centre